[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "\u2018Mae hi eisiau helpu i achub bywydau\u2019"}, {"text_idx": "#000008", "text": "Mae gwirfoddolwyr yn anhepgor i nifer o elusennau."}, {"text_idx": "#000009", "text": "Nid yn unig maent yn helpu gyda thasgau hanfodol ac yn rhannu llwyth gwaith y staff mewn siopau, ond maent hefyd yn cynhyrchu incwm hollbwysig i achosion da."}, {"text_idx": "#000010", "text": "Yn aml, fodd bynnag, ni roddir digon o sylw i\u2019r ffyrdd y gall y gwirfoddolwyr elwa ar roi mor hael o\u2019u hamser."}, {"text_idx": "#000011", "text": "Dyna ichi Daniella Spicer, er enghraifft. Mae hi\u2019n 26 oed ac wedi gwirfoddoli yn siop Ambiwlans Awyr Cymru yng Nghwm-du ers saith mlynedd. Gyda\u2019i mam yn aelod staff hirdymor yn yr elusen, nid tasg anodd oedd dewis achos da."}, {"text_idx": "#000012", "text": "Ond mae ei chymhelliant yn glir, mae hi eisiau helpu i achub bywydau. Meddai: \u2018Rydw i wrth fy modd yn gwneud i bobl deimlo\u2019n hapus ac rydw i\u2019n mwynhau cadw\u2019r siop yn daclus.\u2019"}, {"text_idx": "#000014", "text": "Wrth so\u0302n am werth gwirfoddolwyr, dyma sydd ganddi i\u2019w ddweud: \u2018Rydw i\u2019n credu bod gwirfoddolwyr yn bwysig iawn, oherwydd rydym yn arbed arian i\u2019r elusen ac yn helpu i achub bywydau. Mae fy nghyfeillion yn hapus iawn ac yn falch ohonof i.\u2019"}, {"text_idx": "#000015", "text": "Pan nad yw Danni yn gwirfoddoli, does dim yn well ganddi na gofalu am ei chi bach, mynd i siopa gyda\u2019i mam a helpu i lanhau\u2019r ty\u0302."}, {"text_idx": "#000016", "text": "Yn awr, wrth i\u2019r wlad ddechrau ailafael yn y drefn arferol ar o\u0302l y pandemig, mae Danni yn edrych ymlaen at weld ei holl gyfeillion yn y siop a chynnig help llaw unwaith eto."}, {"text_idx": "#000017", "text": "Yr wythnos yma (o 12 Hydref 2020) bydd CGGC mewn partneriaeth a\u0302\u2019r Gymdeithas Manwerthu Elusennau yn rhannu straeon gwirfoddolwyr siopau elusennol yng Nghymru. Cadwch lygad ar wefan CGGC a\u2019r cyfryngau cymdeithasol (lle byddwn yn defnyddio #gwirfoddolwyrsiopauelusennolcymru) i glywed am amrywiaeth o wahanol brofiadau gan unigolion sy\u2019n gwirfoddoli mewn siopau elusennol."}, {"text_idx": "#000018", "text": "Dim ond gyda gofal ac ystyriaeth briodol ar gyfer lles gwirfoddolwyr, staff a chwsmeriaid y dylid unrhywun gwirfoddoli yn ystod y pandemig. Fe welwch ganllawiau diogelu ar ein tudalen arweiniad ac adnoddau Covid-19. I gael gwybodaeth am gyfyngiadau neu ystyriaethau ar gyfer cloeon lleol mewn Cymru ewch i: "}]